Regionaal- ja Põllumajandusministeerium

Regionaal- ja Põllumajandusministeerium on Eesti valitsusasutus, mille eesmärk on kavandada ja viia ellu Eesti regionaalarengu, ühistranspordi, maaelu-, põllumajandus- ja kalanduspoliitikat.

Ajalooliselt on kandnud ministeerium Põllutööministeeriumi ja Põllumajandusministeeriumi nime. 1. septembrist 2015 kuni 30. juunini 2023 oli ministeeriumi nimi Maaeluministeerium. 2023. aasta 1. juulist on ministeeriumi ametlik nimi Regionaal- ja Põllumajandusministeerium.

Ministeeriumi juhib regionaal- ja põllumajandusminister. 25. märtsist 2025 on minister Hendrik Johannes Terras.

Regionaal- ja Põllumajandusministeeriumi valitsemisala eelarve on 2025. aastal 794 miljonit eurot. Enamiku valitsemisala eelarvest moodustab Põllumajanduse Registrite ja Informatsiooni Ameti eelarve (54% valitsemisala eelarvest).

 Põhiülesanded 
Ministeeriumi põhiülesanded on:

 välja töötada valitsemisala tegevusvaldkondades arengukavad ning korraldada nende rahastamine, elluviimine ja tulemuste hindamine;
 osaleda ministeeriumi tegevusvaldkonnaga seotud arengukavade väljatöötamisel koostöös teiste asjaomaste ministeeriumidega;
 välja töötada valitsemisala tegevusvaldkondade korraldamiseks õigusaktide eelnõud, tagada nende vastavus Eesti Vabariigi põhiseadusele ja seadustele ning täita õigusaktidega määratud ülesandeid;
 korraldada valitsemisalas rahvusvahelist koostööd, sealhulgas Euroopa Liidu otsustusprotsessis ja tema asutuste töös osalemist.

 Struktuur 
Ministeeriumi struktuuriüksuste (välja arvatud siseauditi osakonna) tööd juhib kantsler. Kantsler koordineerib ka valitsemisalas olevate valitsusasutuste ja riigiasutuste tegevust. Alates 19. veebruarist 2026 on ministeeriumi kantsler Triin Kõrgmaa.

Kantslerile alluvad asekantslerid, kes juhivad osakonnajuhatajate kaudu endale alluvate osakondade tööd. Regionaal- ja Põllumajandusministeeriumi koosseisus on neli asekantslerit:

 biomajanduse asekantsler
 innovatsiooni ja strateegia asekantsler
 regionaalarengu asekantsler
 toiduohutuse asekantsler.

 Allasutused 
Ministeerium haldab mitut asutust. Need on 2025. aasta seisuga järgmised:
 Põllumajandus- ja Toiduamet (PTA)
 Põllumajanduse Registrite ja Informatsiooni Amet (PRIA)
 Maaelu Teadmuskeskus (METK)
 Regionaal- ja Põllumajandusministeeriumi Infotehnoloogia Keskus (REMITK)
 Riigi Laboriuuringute ja Riskihindamise Keskus (LABRIS)
 SA Eesti Maaelumuuseumid
 SA Ida-Viru Investeeringute Agentuur (IVIA)
 Maaelu Edendamise Sihtasutus (MES)
 Pokumaa SA
 AS Eesti Liinirongid (Elron)
 AS Eesti Post (Omniva)
 Eesti Põllumajandusloomade Jõudluskontrolli AS
 AS Vireen

 Ajalugu 

Tänase ministeeriumi eelkäija, Põllutööministeerium loodi 12. novembril 1918 Tallinnas. Ministeerium asus algul aadressil Wismari 7. Ministeeriumi juhtis põllutööminister.

 1918 
Ministeerium koosnes 1918. aastal järgmistest valitsustest ja osakondadest (hiljem peavalitsustest): 

 katastri- ja maakorraldusosakond,
 põllumajandusosakond, põllutöö ja maakorralduse osakonna juhataja Johannes Lehtmann,
 loomatervishoiuosakond, loomakasvatuse osakonna juhataja Johannes Zimmermann,
 riigimaade ja -metsade valitsus, kroonumaade valitsemise osakonna juhataja Henno Leik

metsaosakond, juhataja Julius KitsingIII. Siseministerium teatab, Riigi Teataja, nr. 15, 12 märts 1919,
tehnika osakond, juhataja Ferdinand PetersonIII. Nimetused., Riigi Teataja, nr. 3, 18 jaanuar 1919,
veterinaarosakond, juhataja August ArrasIII. Siseministerium teatab, Riigi Teataja, nr. 11, 22 veebruar 1919.

 1928 
Põllutööministeeriumi koosseisus olid 1928. aastal:

 Põllumajanduse peavalitsus (Rahukohtu tänav 5),
Riigimõisade valitsus

 Maakorralduse ja Metsade peavalitsus (Wismari tänav 7),
Riigimaade valitsus
Maakorralduse valitsus
Administratiiv - ja majandusosakond
Riigimetsade valitsus

 Loomatervishoiu peavalitsus (Rahukohtu tänav 5).

 1929 
Pärast reorganiseerimisi oli 1929. a põllutööministeeriumi koosseisus: 
 Katastri ja maakorralduse osakond, 
maakorralduse amet, 
 maaparanduse amet
katastri amet
Põllumajanduse osakond, 
Loomatervishoiu osakond,
Riigimaade ja -metsade valitsus.

 1938 
Põllutööministeeriumi koosseisus olid 1938. aastal332. Valitsemise korraldamise seadus. § 66, Riigi Teataja, nr. 37, 14 aprill 1938:
 Üldosakond;
 Katastri ja Maakorralduse Osakond, mille ülesandeks oli katastri ja maamõõdu-, maakorraldus-, maaparandus- ning asundustööde korraldamine ja teostamine332. Valitsemise korraldamise seadus. § 67, Riigi Teataja, nr. 37, 14 aprill 1938;
 Põllumajandusosakond, mille ülesandeks oli põllumajanduse ja kalanduse edendamine ning neil aladel katse- ja uurimistegevuse korraldamine; hobusekasvatuse juhtimine ja taimekaitse korraldamine; põllumajandussaaduste töötlemise ja turustamise arendamine; põllumajandustarvete ja -saaduste kvaliteedi kontrolli teostamine, välja arvatud kontroll, mida teostab Veterinaarosakond; riigimõisade majandamise järelevalve teostamine332. Valitsemise korraldamise seadus. § 68, Riigi Teataja, nr. 37, 14 aprill 1938.
 Riigimetsade Talitus. Riigimetsade Talituse ülesandeks oli: riiklikku maatagavarasse kuuluvate maade ja metsade valitsemine; kogukonna- ja erametsade järelevalve; metsanduse ja jahinduse edendamine332. Valitsemise korraldamise seadus. § 69, Riigi Teataja, nr. 37, 14 aprill 1938;
 Varade ja Arveosakond, mille ülesandeks oli ministeeriumi eelarveettepanekute ettevalmistamine, arvepidamine ja aruandmine; kohapealsete asutiste arvepidamise korraldamine ja järelevalve; ministeeriumi majapidamise korraldamine ja asutiste ning riigiteenijate tarvetega varustamine; eriülesandeliste kapitalide asjaajamine332. Valitsemise korraldamise seadus. § 70, Riigi Teataja, nr. 37, 14 aprill 1938;
 Veterinaartalitus, mille ülesandeks oli: loomatervishoiu ja loomaarstliku abi andmise korraldamine ja edendamine; loomataudide vastu võitlemine; tapamajade ala korraldamine; elusloomade, liha ja lihasaaduste sisseja väljaveo kontrolli teostamine; järelevalve loomatoorsaadusi töötlevais asutistes332. Valitsemise korraldamise seadus. § 71, Riigi Teataja, nr. 37, 14 aprill 1938.
 Vaata ka 
 Eesti regionaal- ja põllumajandusminister

 Viited 

 Välislingid 
 Ametlik koduleht
 Ministeeriumi põhimäärus

Kategooria:Eesti ministeeriumid